Ζα Ζα Γκαμπόρ

Η Ζα Ζα Γκαμπόρ (αγγλικά: Zsa Zsa Gabor, 6 Φεβρουαρίου 1917 - 18 Δεκεμβρίου 2016) ήταν Αμερικανίδα ηθοποιός και κοσμική ουγγρικής καταγωγής. Η Ζα Ζα Γκαμπόρ υπήρξε μια από τις θρυλικές μορφές του Χόλυγουντ, αν και περισσότερο για την κοσμική της δραστηριότητα και τους εννέα γάμους της, παρά για το υποκριτικό της ταλέντο. Συνολικά παντρεύτηκε 9 φορές και τις πρώτες 7 φορές πήρε διαζύγιο, ο 8ος στη σειρά γάμος της κηρύχθηκε άκυρος, επειδή ο προηγούμενος δεν είχε ακόμα διαλυθεί οριστικά, και ο 9ος γάμος της διατηρήθηκε έως τον θάνατό της.

 Η Σάρι Γκαμπόρ, όπως ήταν το πραγματικό της όνομα, γεννήθηκε στη Βουδαπέστη της τότε Αυστρoουγγαρίας από γονείς εβραϊκής καταγωγής. Ήταν η μεσαία από τις τρεις κόρες του Ούγγρου στρατιωτικού Βίλμος Γκαμπόρ και της Τζόλι Γκαμπόρ. Οι δύο αδελφές της, Εύα και Μάγδα Γκαμπόρ, υπήρξαν επίσης ηθοποιοί. Η καριέρα της Γκαμπόρ στον χώρο του θεάματος ξεκίνησε το 1934, όντας ακόμη μαθήτρια σε μια παράσταση οπερέτας στην Βιέννη, ενώ το 1936 ανακηρύχθηκε Μις Ουγγαρία. Η γνωριμία της και ο γάμος της με τον βαθύπλουτο Κόνραντ Χίλτον (ιδιοκτήτη της ομώνυμης αλυσίδας ξενοδοχείων), την βοήθησε καθοριστικά στην κινηματογραφική της καριέρα. Η Γκαμπόρ έχτισε μια καριέρα από τις πρώτες της μέρες της παρουσίας στο Χόλυγουντ. Αν και σπάνια αναγνωρίστηκε για το υποκριτικό της ταλέντο, εν τούτοις πήρε θετικές κριτικές για τους ρόλους της στις ταινίες Μουλέν Ρουζ (1952) και Λίλι (1953). Ακόμα μεγαλύτερο αριθμό συμμετοχών είχε στην τηλεόραση. Εμφανίστηκε σε περισσότερες από 30 ταινίες (ανάμεσα στις οποίες ξεχωρίζει η συμμετοχή της στην ταινία του Όρσον Γουέλς Το άγγιγμα του κακού), ενώ από τη δεκαετία του 1970 άρχισε να απορρίπτει μικρότερους ρόλους, καταλήγοντας να παίζει σε ταινίες χαμηλού κόστους. Για την προσφορά της στην τηλεόραση, έχει αστέρι στη Λεωφόρο της Δόξας στο Χόλυγουντ στον αριθμό 6925 της Hollywood Blvd. Επιπλέον πηγή: TV Guide Η Γκαμπόρ περιστασιακά εμφανίστηκε και στο θέατρο. Από το 1961 έως το 1970 έπαιξε το ρόλο της Ελβίρα στις εθνικές περιοδείες στο έργο Blithe Spirit. Το 1970 πραγματοποίησε την πρώτη της εμφάνιση στο Μπρόντγουεϊ στα Σαράντα Καράτια.Από το 1971 έως το 1983 έπαιξε στα Σαράντα Καράτια, Bell, Book and Candle, Blithe Spirit, Αρσενικό και Παλιά Δαντέλα (με την αδερφή της, Εύα), Finders Will Return και Νινότσκα. Τέλος, το 1993 έπαιξε τη Γιαγιά Νεράιδα στο θεατρικό έργο Σταχτοπούτα του UCLA. Οι εννιά γάμοι της Ζαζά Γκαμπόρ ξεπέρασαν τους πέντε της Εύας και τους έξι της Μάγδας, της οποίας η χολυγουντιανή καριέρα βασιζόταν κυρίως στο γεγονός ότι ήταν μία από τις αδερφές Γκαμπόρ. Η Ζαζά Γκαμπόρ παντρεύτηκε κατά σειρά τους: Μπουρχάν Ασάφ Μπελγκέ (1937-1941) Τούρκο διπλωμάτη Κόνραντ Χίλτον (1942-1947) Αμερικανό μεγιστάνα ξενοδοχείων, με τον οποίο απέκτησε μια κόρη Τζορτζ Σάντερς (1949-1954) Αγγλορώσο ηθοποιό και συνθέτη Χέρμπερτ Χάτνερ (1962-1966) Αμερικανό τραπεζίτη Τζόσουα Κόσντεν τζούνιορ (1966-1967) Αμερικανό μάνατζερ Τζακ Ράιαν (1975-1976) μηχανικό και επιχειρηματία Μάικλ Ο’ Χάρα (1976-1983) Αμερικανό δικηγόρο Φελίπε ντε Άλμπα (1983-1985) Μεξικανό δικηγόρο και ηθοποιό Φρειδερίκο του Άνχαλτ (1986-2016) Αμερικανογερμανό πρίγκιπα και επιχειρηματία David R. Slavitt: George Sanders, Zsa Zsa, and Me. Northwestern Univ. Press, Evanston, Ill. 2009, ISBN 978-0-8101-2624-4. Gabor, Zsa Zsa; Frank, Gerold (1960). Zsa Zsa Gábor: My Story. Cleveland, Ohio: World Pub. Co. OCLC 1069078. Gabor, Zsa Zsa: How to Catch a Man, How to Keep a Man, How to Get Rid of a Man. Doubleday, Garden City, N.Y. 1970. Leigh, Wendy: One Lifetime Is Not Enough. Delacorte Press, New York 1991, ISBN 0-385-29882-X. An abridged audio-cassette of the book, read by Gabor and produced by Susan E. Perrin, was published by Simon & Schuster in 1991. Turtu, Anthony; Reuter, Donald F. (2001). Gaborabilia: An Illustrated Celebration of the Fabulous, Legendary Gabor Sisters. New York: Three Rivers Press. ISBN 0-609-80759-5. Staggs, Sam (2019). Finding Zsa Zsa: The Gabors Behind the Legend. New York: Kensington Books. ISBN 978-1496719591. Η Ζα Ζα Γκαμπόρ στην IMDb 174144146 Ζα Ζα Γκαμπόρ στο Find a Grave (Αγγλικά) Life With Zsa Zsa Gabor: Rare Photos, 1951; slideshow by Life Magazine